Lietuvos Respublikos Vyriausybė

nutarimas

DĖL VALSTYBINIO SOCIALINIO DRAUDIMO FONDO 2018 METŲ KONSOLIDUOTŲJŲ ATASKAITŲ RINKINIO, GARANTINIO FONDO 2018 METŲ ATASKAITŲ RINKINIO ir Ilgalaikio darbo išmokų fondo 2018 METŲ ATASKAITŲ RINKINIO PATEIKIMO

LIETUVOS RESPUBLIKOS SEIMUI

2019 m. spalio 9 d. Nr. 1005

Vilnius

Vadovaudamasi Lietuvos Respublikos Seimo statuto 225 straipsnio 1 dalies 2 ir 4 punktais, Lietuvos Respublikos viešojo sektoriaus atskaitomybės įstatymo 32 straipsnio 7 dalimi bei Lietuvos Respublikos garantijų darbuotojams jų darbdaviui tapus nemokiam ir ilgalaikio darbo išmokų įstatymo 21 straipsnio 1 dalimi, Lietuvos Respublikos Vyriausybė nutaria:

1.	Pritarti Valstybinio socialinio draudimo fondo 2018 metų konsoliduotųjų ataskaitų rinkiniui bei Lietuvos Respublikos Seimo nutarimo „Dėl Valstybinio socialinio draudimo fondo 2018 metų konsoliduotųjų ataskaitų rinkinio patvirtinimo“ projektui ir pateikti juos Lietuvos Respublikos Seimui.

2.	Pritarti Garantinio fondo 2018 metų ataskaitų rinkiniui bei Lietuvos Respublikos Seimo nutarimo „Dėl Garantinio fondo 2018 metų ataskaitų rinkinio patvirtinimo“ projektui ir pateikti juos Lietuvos Respublikos Seimui

3.	Pritarti Ilgalaikio darbo išmokų fondo 2018 metų ataskaitų rinkiniui bei Lietuvos Respublikos Seimo nutarimo „Dėl Ilgalaikio darbo išmokų fondo 2018 metų ataskaitų rinkinio patvirtinimo“ projektui ir pateikti juos Lietuvos Respublikos Seimui.

4. Įgalioti socialinės apsaugos ir darbo ministrą Liną Kukuraitį, o jam negalint dalyvauti – socialinės apsaugos ir darbo viceministrę Eglę Radišauskienę atstovauti Lietuvos Respublikos Vyriausybei, svarstant nurodytus nutarimų projektus Lietuvos Respublikos Seime.

Ministras Pirmininkas	Saulius Skvernelis

Finansų ministras, pavaduojantis

socialinės apsaugos ir darbo ministrą	Vilius Šapoka